А далей усё было яшчэ цікавей і прыгажэй. Праз тыдзень прафесійнае журы падводзіла вынікі фотаконкурсу. Кожная ўдзельніца прадставіла серыю з трох тэматычных фотаздымкаў: “У сэрцы маім — мой горад”, “Я і мая прафесія”, “Cэлфі ў стылі snapchat”. Уражвала не толькі якасць фота, але і бязмежная фантазія, уяўленне, творчы палёт прыгажунь. Усе фотаработы потым былі прадстаўлены на выставе, і госці маглі ацаніць іх ці проста атрымаць зарад станоўчых эмоцый.